8. 7. 87 De Europæiske Fællesskabers Tidende Nr. C 180/41 
Udtalelse om forslag til Rådets forordning (EØF) om ændring af forordning (EØF) 
nr. 3164/76 om fællesskabskontingentet for vejgodstransport mellem medlemsstaterne (*) 
(87/C 180/13) 
Rådet for De europæiske Fællesskaber besluttede den 6. april 1987 under henvisning til EØF-
traktatens artikel 75 at anmode om Det økonomiske og sociale Udvalgs udtalelse om det 
ovennævnte emne. 
Det forberedende arbejde henvistes til Det økonomiske og sociale Udvalgs sektion for 
transport og kommunikation, som udpegede L.J. Smith til ordfører. Sektionen vedtog sin 
udtalelse den 8. maj 1987. 
Det økonomiske og sociale Udvalg vedtog på sin 246. plenarforsamling, mødet den 14. maj 
1987, uden stemmer imod og med ni stemmer hverken for eller imod, følgende udtalelse: 
1. I sin udtalelse af 26. november 1986 (2) gav Det 
økonomiske og sociale Udvalg udtryk for den opfattel­
se, »at det ikke ville skade Fællesskabet, om Kommissio­
nens forslag om en forhøjelse på 40% ... ikke overilet 
sættes i kraft pr. 1. januar 1987« uden forudgående 
kendskab til de varslede harmoniseringsforslag. Der 
består nemlig en årsagssammenhæng mellem liberalise-
ringstendenserne og behovet for harmonisering af en 
række væsentlige konkurrencebetingelser. 
2. Det økonomiske og sociale Udvalg har derfor 
hidtil altid ment, at der ikke burde foretages automa­
tiske kapacitetsforøgelser — hvad der i artikel 2 i det 
nævnte forslag til forordning om adgang til markedet 
netop foreslås for en fireårig periode fra 1. januar 1988 
— men at forøgelser skulle kunne begrundes økono­
misk, og at de endvidere forudsatte hensyntagen til 
fremskridt med harmoniseringen. 
3. Rådet har åbenbart fulgt Det økonomiske og so­
ciale Udvalgs opfattelse på to punkter: i og med afgørel­
se nr. 86/647/EØF af 16. december 1986 (3) stadfæstede 
Rådet Kommissionens afgørelse nr. 86/491/EØF (4) af 
30. september 1986, idet der dog blev foretaget en 
mindre justering af den belgiske fællesskabskontingent-
kvote(5). Desuden udskød Rådet på samlingen i marts 
1987 afgørelsen vedrørende yderligere kontingentfor­
øgelser til samlingen i juni, åbenbart for at afvente 
fortsatte drøftelser om Kommissionens meddelelse om 
harmonisering af afgifterne inden for godstransport ad 
landevej. 
4. Det økonomiske og sociale Udvalg behandler i 
øjeblikket også Kommissionens forslag om adgang til 
markedet og om afgiftsharmonisering; dette arbejde 
nærmer sig sin afslutning. 
(') EFT nr. C 87 af 2. 4. 1987, s. 16. 
(2) Udtalelse om artikel 2 i »Forslag til Rådets forordning (EØF) 
om adgangen til markedet for vejgodstransport mellem med­
lemsstaterne« (EFT nr. C 333 af 29. 12. 1986, s. 19). 
(3) EFT nr. L 382 af 31. 12. 1986, s. 2. 
(4) EFT nr. L 285 af 8. 10. 1986, s. 29. 
(5) En forhøjelse på 15% (mod 26,2%). 5. Udvalget konstaterer, at Kommissionen har set sig 
foranlediget til at opgive sin oprindelige plan og i stedet 
— mens forslagene om markedsadgang og afgiftshar­
monisering stadig drøftes — forelægge et »ad hoc« 
forslag, der er udtryk for en mere pragmatisk frem­
gangsmåde. Det foreliggende forslag fra Kommissionen 
drejer sig således kun om forøgelse af fællesskabskon­
tingentet i 1987 (skæringsdatoen i Kommissionens for­
slag, nemlig den 1. april 1987, er nu passeret). 
6. Udvalget stiller sig positivt til dette forslag af 
følgende grunde: 
6.1. Ganske vist indebærer Kommissionens forslag i 
forhold til forordning (EØF) nr. 3677/85 (6) en samlet 
forøgelse på 55,1 % (11 535 tilladelser mod 7 437), men 
i forhold til Kommissionens afgørelse 86/491/EØF 
(11 535 tilladelser mod 9 386) er der kun tale om en 
forøgelse på 22,9%. Hvis Rådet i løbet af 1. halvdel af 
1987 sætter Kommissionens forslag i kraft med virkning 
fra 1. juli 1987, kan den deraf følgende forøgelse af 
kapacitetsudbuddet accepteres. 
6.2. Udvalget antager, at Rådet, når det på samlingen 
i juni skal drøfte Kommissionens forslag, har yderligere 
oplysninger om afgiftsharmoniseringen, så det bliver 
muligt at træffe en afgørelse. 
6.3. Udvalgets sektion for transport og kommunika­
tion har til hensigt at vedtage sine udtalelser om mar­
kedsadgang og afgiftsharmonisering på mødet den 10. 
juni 1987 og tilstille Rådet dem til information før 
dettes samling i juni. 
6.4. Endelig henleder Udvalget Rådets opmærksom­
hed på de konsekvenser, som selv en engangsforøgelse 
af fællesskabskontingentet af denne størrelsesorden vil 
få for markedets normale funktion, når den ikke ledsa­
ges af fremskridt med hensyn til harmonisering. 
(6) EFT nr. L 354 af 30. 12. 1985, s. 46. 
Bruxelles, den 14. maj 1987. 
Alfons MARGOT 
Formand for 
Det økonomiske og sociale Udvalg